Dato: 05.08.23

**INNKALLING TIL EKSTRAORDINÆRT ÅRSMØTE
NORSK AMERICAN AKITA KLUBB (NAAK)**

Sted: Kullebunden spiseri, Jan Baalsrudsplass 5, 1410 Kolbotn.

Vi vurderer tilrettelegging for digital deltakelse: Mer info og link til møte kommer senere.

Dato: 19.08.23

Tid: 18:00

I henhold til klubbens vedtekter innkalles det herved til ekstraordinært årsmøte i NAAK:

*«§3-5 Ekstraordinært årsmøte*

*a) Ekstraordinært årsmøte avholdes hvis årsmøtet, styret eller minst 10 % av medlemmene*

*forlanger det.*

 *b) Møtet holdes senest 8 uker etter at kravet er fremsatt.*

*c) Møtet innkalles med minst 14 dagers varsel sammen med angivelse av de*

*ekstraordinære saker som skal behandles. Kun de saker eller forslag som ligger til grunn*

*for kravet om ekstraordinært årsmøte kan behandles. Endringsforslag til saker på*

*sakslisten kan fremsettes under årsmøtet, dog ikke ved valg. Benkeforslag er ikke tillatt.*

 *Reglene for ordinært årsmøte gjelder så langt de passer. [...]*

Ved ordinært årsmøte for NAAK i februar 2023 ble det ikke valgt inn tilstrekkelig antall styremedlemmer til å fylle samtlige roller i styret. Med bakgrunn i dette har styret i NAAK besluttet å kalle in til ekstraordinært styremøte for å velge inn ytterligere tre styremedlemmer, herunder ett (1) styremedlem og to (2) vara.

**1 Dagsorden i henhold til klubbens vedtekter:**

 a) Godkjenne eller nekte stemmerett for medlemmer

b) Godkjenne forhåndsstemmer

c) Godkjenne innkallingen

d) Godkjenne saksliste

e) Gi observatører rett til å være til stede.

f) Oppnevne møteleder, referent(er), tellekorps og 2 representanter til å undertegne

protokollen fra møtet.

**2 Valg** a) Valg av nytt styremedlem

b) Valg av 2 nye varamedlemmer

**3**  **Ekstraordinært årsmøte avsluttes**

**Til punkt 2 (Valg):**

Styret fremmer følgende forslag:

**Styremedlem: Kai Erik Bruun**

**Vara 1: Linda Eriksen**

**Vara 2: Mirjam Solbakk**

Nytt styremedlem og nye varamedlemmer velges frem til neste ordinære årsmøte.

 Jf. § 3-5 bokstav c er det ved valg ikke åpnet for å fremme endringsforslag under ekstraordinære årsmøtet. Styret åpner for medlemmer å fremme forslag til kandidater jf. Punkt 2 i dagsorden i forkant av ekstraordinære årsmøtet, for behandling i møtet.

Medlemsforslag til kandidater sendes per e-post til post@american-akita.no med Emne: Forslag til styremedlem.

Medlemsforslag til kandidater må være mottatt hos styret ***senest 7 dager*** før ekstraordinært årsmøte.

Styret minner om at det ihht NKK sine vedtekter,ikke er anledning å velge eller oppnevne personer som er dømt av norske domstoler eller ilagt aktivitetsforbud av domstolene/Mattilsynet for dyremishandling etter dyrevelferdsloven, til tillitsverv i klubben.

**------**

**Påmelding til ekstraordinært årsmøte:** Påmelding sendes som e-post til post@american-akita.no med Emne: Ekstraordinært årsmøte

Påmeldingsfrist er senest 14 dager før ekstraordinært årsmøte.

Styret åpner for forhåndsstemming for medlemmer som ikke kan stille fysisk på ekstraordinært årsmøte.

Mer informasjon om forhåndsstemming sendes ut fra styret, sammen med eventuelle medlemsforslag til kandidater og frist for forhåndsstemmer, så snart som mulig etter fristen for innsending av medlemsforslag.

Mvh

Styret NAAK